Apstiprināti

ar Krāslavas novada pašvaldības

Pašvaldības īpašuma atsavināšanas un izsoļu komisijas 12.05.2025.

lēmumu (protokols Nr.29)

**Krāslavas novada Krāslavas pagastu apvienības pārvaldes kustamās mantas pārdošanai izsolē atbilstoši „Publiskas personas mantas atsavināšanas likuma” II nodaļas nosacījumiem**

**IZSOLES NOTEIKUMI**

1. Atsavināmā manta.

Krāslavas novada Krāslavas pagastu apvienības pārvaldes īpašumā esoša kustamā manta – **automašīna (vieglais pasažieru) VW CARAVELLE, valsts reģistrācijas Nr.FM 8430, izlaiduma gads 1997.(turpmāk tekstā – Manta).** Mantas apskati var veikt, iepriekš sazinoties un vienojoties par konkrētu apskates laiku zvanot uz tālr.Nr. [29476934](tel:+371%2029476934) (G.Svarinskis)

2. Mantas atsavināšanas paņēmiens.

Pārdošana mutiskā izsolē, ar augšupejošu soli.

3. Mantas izsoles sākumcena un maksāšanas līdzekļi par objektu.

**Mantas izsoles sākumcena ir EUR 1 500,00** (viens tūkstotis pieci simti euro, 00 centi) bez PVN. Maksāšanas līdzekļi par mantu ir euro (EUR).

Izsoles solis EUR 10.00 (desmit eiro).

4. Nodrošinājums un reģistrācijas maksa.

**Izsoles dalībniekiem reģistrējoties izsolei ir jāiesniedz izsoles rīkošanas komisijai bankas apstiprināts maksājuma uzdevums par nodrošinājuma 10% apmērā no mantas nosacītās cenas t.i. EUR 150,00 (viens simts piecdesmit euro 00 centi) nomaksu uz:**

***Saņēmēja nosaukums: Krāslavas pagastu apvienības pārvalde***

***Saņēmēja reģistrācijas numurs: 40900040424***

***Bankas konts: LV32UNLA0055004121053***

***Bankas nosaukums: A/S SEB banka***

***Bankas kods: UNLALV2X*** *.*

**ar atzīmi „Nodrošinājums automašīnas VW CARAVELLE, FM 8430, izsolei”**.

Nodrošinājums uzskatāms par iesniegtu, ja attiecīgā naudas summa ir ieskaitīta minētajā bankas kontā.

Maksa par reģistrāciju izsolei netiek iekasēta.

5. Izsoles norises laiks un vieta.

Mantas izsole notiks **2025.gada 28.maijā, plkst.10:00**. Krāslavas novada pašvaldības ēkā, Rīgas ielā 51, Krāslavā.

6. Izsoles dalībnieki.

Izsolē kā dalībnieks var piedalīties gan fiziska, gan juridiska persona, kura saskaņā ar LR normatīvajiem aktiem ir tiesīga pirkt īpašumu Latvijas Republikā un ir iesniegusi pieteikumu (pielikums Nr.1) sludinājumā norādītajā termiņā, izpildījusi izsoles noteikumos un „Publiskas personas mantas atsavināšanas likumā” noteiktos priekšnoteikumus.

7. Izsoles dalībnieku reģistrācijas kārtība, vieta un laiks.

**Izsoles dalībnieku reģistrācija notiks Krāslavas novada pašvaldības darba laikā līdz 2025.gada 27.maija, plkst.16.00**. Krāslavas novada pašvaldības ēkā 12.kab., Rīgas ielā 51, Krāslavā. Pretendentiem jāiesniedz sekojoši dokumenti:

7.1. fiziskām personām:

* Krāslavas novada Pašvaldības īpašuma atsavināšanas un izsoļu komisijai adresēts pieteikums (pielikums Nr.1) par vēlēšanos iegadāties atsavināmo Mantu saskaņā ar izsoles noteikumiem;
* personu apliecinoša dokumenta kopija – uzrādot dokumenta oriģinālu reģistrāciju veicošai amatpersonai;
* maksājuma uzdevums par nodrošinājuma iemaksu norādītajā bankas kontā;
* ja Pretendents izsolē tiek pārstāvēts pēc pilnvaras, noteiktā kārtībā notariāli apliecināta pilnvara pārstāvēt fizisku personu izsolē (uzrādot personu apliecinošu dokumentu).

7.2. juridiskām personām :

* Krāslavas novada Pašvaldības īpašuma atsavināšanas un izsoļu komisijai adresēts pieteikums (pielikums Nr.1) par vēlēšanos iegadāties atsavināmo Mantu saskaņā ar izsoles noteikumiem;
* apliecinātu spēkā esošu statūtu (līguma) norakstu vai izrakstu par pārvaldes institūciju (amatpersonu) kompetences apjomu un attiecīgās institūcijas lēmumu par kustamās mantas iegādi;
* maksājuma uzdevums par nodrošinājuma iemaksu norādītajā bankas kontā;
* noteiktā kārtībā apliecināta pilnvara pārstāvēt juridisko personu izsolē (uzrādot personu apliecinošu dokumentu).

Ārvalstīs izsniegtie dokumenti tiek pieņemti tikai tad, ja tie noformēti atbilstoši Latvijai saistošu starptautisko līgumu noteikumiem.

Reģistrācijai iesniegtie izsoles dalībnieku dokumenti atpakaļ netiek izdoti.

Izsoles dalībnieks netiek reģistrēts, ja:

* vēl nav iestājies vai jau ir beidzies izsoles dalībnieku reģistrācijas termiņš;
* izsoles dalībniekam saskaņā ar LR likumdošanu nav tiesību iegādāties īpašumu Latvijas Republikā;
* nav iesniegti visi izsoles noteikumos minētie dokumenti.

Izsoles dalībnieks ar savu parakstu Pašvaldības īpašuma atsavināšanas un izsoļu komisijas izsoles noteikumu eksemplārā apliecina, ka iepazinies un piekrīt izsoles noteikumiem.

Ja Mantas pirkšanai ir pieteicies tikai viens izsoles dalībnieks, tad minētajam izsoles dalībniekam ir tiesības pirkt atsavināmo Mantu pārsolot izsoles sākumcenu.

Izsoles dalībnieki tiek reģistrēti izsoles dalībnieku reģistrācijas sarakstā. Pašvaldības īpašuma atsavināšanas un izsoļu komisija reģistrētam izsoles dalībniekam izsniedz reģistrācijas apliecību.

Par izsoles dalībnieku reģistrāciju atbildīgajai amatpersonai līdz izsoles sākumam nav tiesību izpaust jebkādas ziņas par reģistrētajiem izsoles dalībniekiem vai to neesamību.

8. Izsoles norise un tās rezultātu apstiprināšana.

Pie ieejas izsoles telpās dalībnieks uzrāda izsoles protokolistam dalībnieka reģistrācijas apliecību, uz kuras pamata dalībniekam tiek izsniegta izsoles dalībnieka reģistrācijas kartīte, kuras numurs atbilst reģistrācijas apliecībā ierakstītajam kārtas numuram.

Izsoles vadītājs pārliecinās par reģistrēto izsoles dalībnieku ierašanos pēc iepriekš sastādītā saraksta, kurā ierakstīts dalībnieka vārds un uzvārds vai nosaukums, kā arī solītāja pārstāvja vārds un uzvārds.

Izsole atzīstama par nenotikušu, ja neviens izsoles dalībnieks nav pārsolījis izsoles sākumcenu, vai neviens no reģistrētajiem dalībniekiem nav ieradies uz izsoli.

Ja noteiktajā laikā uz izsoli ierodas tikai viens no vairākiem reģistrētiem dalībniekiem, izsoles vadītājs atliek izsoli uz 15 minūtēm, bet ja reģistrētie izsoles dalībnieki šo 15 minūšu laikā neierodas uz izsoli, tad mantu piedāvā pirkt vienīgajam izsoles dalībniekam.

Izsoles sākumā izsoles vadītājs lūdz izsoles dalībniekus apstiprināt gatavību iegādāties Mantu par izsoles sākumcenu.

Izsoles dalībnieki solīšanas procesā paceļ savu reģistrācijas kartīti ar numuru. Katrs šāds solījums ir dalībnieka apliecinājums, ka viņš palielina izsolāmās mantas cenu par vienu soli, kas apstiprināts EUR 10,00 (desmit euro) apmērā. Izsoles gaitā izsoles dalībniekiem ir tiesības pašiem nosaukt nākošo Mantas cenu, solis nevar būt lielāks par 10 % no izsolāmās Mantas sākumcenas. Atsakoties no turpmākās solīšanas, katrs izsoles dalībnieks apstiprina ar parakstu izsoles dalībnieku sarakstā savu pēdējo solīto cenu. Ja neviens no izsoles dalībniekiem augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Pēc pēdējās nosolītās cenas āmura trešā piesitiena Manta pārdota personai, kura solījusi pēdējo augstāko cenu. Ja vairāki dalībnieki vienlaicīgi solījuši vienu un to pašu cenu, priekšroka pirkt Mantu ir dalībniekam, kurš pirmais no viņiem saņēmis izsoles dalībnieka reģistrācijas apliecību. Dalībnieku reģistrācijas numurs un solītā cena tiek ierakstīta protokolā.

Manta tiek uzskatīta par pārdotu ar brīdi, kad izsoles dalībnieks, kurš nosolījis visaugstāko cenu, izsoles vietā nekavējoties ar savu parakstu protokolā apliecina tajā norādītās cenas atbilstību nosolītajai cenai.

Izsoles dalībnieks, kurš nosolījis Mantu, bet neparakstās protokolā, uzskatāms par atteikušos no nosolītās Mantas. Šajā gadījumā izsoles komisija ir tiesīga minēto dalībnieku svītrot no dalībnieku saraksta un viņam netiek atmaksāta drošības nauda.

Ja pēc tam izsolē ir palikuši vismaz divi izsoles dalībnieki, tad tiek izdarīts attiecīgs ieraksts protokolā un izsoli nekavējoties atkārto no pirmspēdējās augstākās cenas, bet ja izsolē palicis tikai viens dalībnieks, viņam ir tiesības iegādāties Mantu par paša nosolīto augstāko cenu.

Izsoles rīkotājs septiņu dienu laikā pēc izsoles apstiprina izsoles protokolu.

Krāslavas novada Pašvaldības īpašuma atsavināšanas un izsoļu komisija trīsdesmit dienu laikā pēc maksājuma par Mantu nokārtošanas apstiprina izsoles rezultātus.

Mantas nosolītājs trīsdesmit dienu laikā pēc izsoles rezultātu apstiprināšanas paraksta Mantas pirkuma līgumu. Gadījumā, ja Mantas nosolītājs noteiktajā laikā nav samaksājis nosolīto cenu, viņš zaudē iemaksāto nodrošinājumu, Pašvaldības īpašuma atsavināšanas un izsoļu komisija par to informē pircēju, kurš nosolījis nākamo augstāko cenu. Pircējam, kurš nosolījis nākamo augstāko cenu, ir tiesības divu nedēļu laikā no paziņojuma saņemšanas dienas paziņot Pašvaldības īpašuma atsavināšanas un izsoļu komisijai par Mantas pirkšanu par paša nosolīto augstāko cenu.

**Izsoles dalībniekam, kurš nosolījis Mantu, piedāvātā augstākā summa, atrēķinot iemaksāto nodrošinājumu, jāsamaksā pilnā apmērā divu nedēļu laikā no paziņošanas dienas** **uz –**

***Saņēmēja nosaukums: Krāslavas pagastu apvienības pārvalde***

***Saņēmēja reģistrācijas numurs: 40900040424***

***Bankas konts: LV32UNLA0055004121053***

***Bankas nosaukums: A/S SEB banka***

***Bankas kods: UNLALV2X*** *.*

Ja nav apstiprināti Mantas izsoles rezultāti vai izsole tiek paziņota par nenotikušu, Krāslavas novada pašvaldības dome saskaņā ar “Publiskas personas mantas atsavināšanas likumu” pieņem lēmumu par tālāku Mantas atsavināšanas kārtību.

Izsoles dalībniekiem, kuri piedalījušies izsolē, bet nav nosolījuši Mantu, drošības nauda tiek atmaksāta 20 (divdesmit) dienu laikā pēc izsoles.

Dalībniekiem, kuri reģistrējušies, bet nav ieradušies uz izsoli, drošības nauda tiek atmaksāta septiņu dienu laikā no izsoles dienas.

Izsoles dalībnieki sūdzības par Pašvaldības īpašuma atsavināšanas un izsoļu komisijas darbību var iesniegt Krāslavas novada pašvaldības Administratīvo aktu strīdu komisijā trīs darba dienu laikā no izsoles dienas.

Ar izsoles noteikumiem iepazinos un piekrītu: